open-index/open-wikipedia-markdown huggingface dataset:
Sheikh Abdalqadir as-Sufi

**Shaykh Dr. Abdalqadir as-Sufi** (gebore 1930 in Ayr, Skotland as **Ian Dallas**), is 'n Sheikh van Tarbiyah (Instruksie), leier van die Darqawi-Shadhili-Qadiri Tariqa, stigter van die Murabitun Wêreldbeweging en 'n skrywer van talle boeke oor Islam, Sufisme (Tasawwuf) en politieke teorieë. Hy is in Skotland gebore en hy was 'n dramaturg en akteur voordat hy met die Imam van Masjid al-Qarawiyyin (Qarawiyyin Moskee) in 1963 tot die Islamitiese geloof in Fes, Marokko bekeer het.
Nigel

**Nigel** is 'n myndorp in Gauteng, Suid-Afrika. Dit lê aan die oostelike rand van die groter Oos-Randgebied en is 14&nbsp;km noordoos van Heidelberg.

## Geskiedenis 
[duimnael|links|200px|Die [Gereformeerde kerk Nigel is op 21 Augustus 1971 ingewy.]]
'n Prospekteerder het in 1886 goud op die plaas Varkensfontein ontdek en die *Nigel Gold Mining Company* gestig. Die plaas het aan PJ (Lang Piet) Marais behoort. Die dorp is eers in 1909 gestig en in 1912 amptelik as dorpsgebied geproklameer. 'n Teorie vir die oorsprong van die dorp se naam is dat dit kom uit die boek *The Fortunes of Nigel* deur sir Walter Scott, wat die prospekteerder ten tyde van die goudontdekking sou gelees het. Die dorp wat rondom die myn ontwikkel het, het die naam uit Scott se boek behou. Mynbou en swaar nywerhede speel vandag nog 'n groot rol in die dorp se ekonomie. Nigel het in 2000 deel geword van die veel groter Ekurhuleni Metropolitaanse Munisipaliteit, wat die grootste deel van die Oos-Rand insluit.

## Distrik 
Die distrik is 960&nbsp;km2 groot. Die belangrikste produkte wat verbou word, is mielies, beeste, varke en pluimvee. Daar is 'n gevestigde fabriek, Union Carriage & Wagon, wat spoorwegwaens vir Transnet bou. Daar was ook altyd 'n vliegskool by Dunnottar sowat 10&nbsp;km noord van Nigel, maar dit is verskuif na Langebaan in die Wes-Kaap.

## Sien ook 
* Lys van dorpe in Suid-Afrika

## Verwysings 
*
Dione

Die naam **Dione** kan gebruik word om na een van die volgende te verwys:

*Dione (mitologie), een van die godinne van die Griekse mitologie.
*Dione (maan), een van die natuurlike satelliete van die planeet Saturnus.
Telluur

**Telluur**, is 'n chemiese element met simbool Te (Latyn *Tellurium*) en atoomgetal van 52. Dit is 'n bros silwerwit metaalagtige element met die voorkoms wat ooreenstem met die van tin. Telluur is chemies verwant aan seleen en swael. Telluur word hoofsaaklik gebruik in legerings en in halfgeleiers.

## Kenmerkende eienskappe 
Telluur is 'n uiters seldsame element (die negende skaarsste element op aarde. Dit val in dieselfde chemiese familie as suurstof, swael, seleen en polonium.

Telluur in 'n kristallyne vorm is silwerwit en in die suiwer vorm het dit 'n metaalglans. Dit is 'n bros metaalagtige element wat maklik tot poeier gemaal kan word. Amorfe telluur word verkry deur telluursuur (Te(OH)6). Die amorfe aard van hierde vorm word egter bevraagteken en sommige wetenskaplikes reken dat dit eerder 'n mengsel van fyn kristalle is.

## Gebruike 
Telluur is 'n p-tipe halfgeleier wat 'n groter geleidingsvermoë in sekere rigtings toon afhangende van die atoombelyning. Chemies is dit verwant aan seleen en swael. Die geleidingsvermoë van die materiaal word effens hoër as dit aan lig blootgestel word (fotoelektriese effek).

Dit kan met koper, goud, silwer, tin en ander metale gedoop word. In sy gesmelte toestand is telluur korrosief ten opsigte van koper, yster en vlekvrye staal.

Telluur straal 'n groenerige blou vlam uit as dit in gewone lug gebrand word en vorm telluuroksied.

Gebruike in legerings:
*Telluur word by lood gevoeg om die sterkte en duursaamheid daarvan te verhoog en om die korrosiewe invloed van swaelsuur daarop te verminder.
*Wanneer Telluur by vlekvrye staal en koper gevoeg verhoog dit die werkseienskappe van hierdie metale. Dit word ook saam met gietyster legeer om die verkoelingseienskappe te verbeter.

Ander gebruike:
* Gebruik in keramieke
* Dit word in sekere glassoorte gebruik.
* Telluur word in ontstekers gebruik.
* Organiese telluurverbindings is al gebruik om lewende radikaalpolimerisasie aan die gang te sit en elektronryke mono- en di-telluriede toon aktiwiteit as 'n anti-oksidant.

Hoë suiwerheid metalo-organiese verbindings van beide seleen en telluur word in die halfgeleier nywerheid gebruik en word voorberei deur die suiwering van 'n addukt.

## Verwysings 
## Eksterne skakels
BV Cloppenburg

** BV Cloppenburg** is 'n Duitse sokkerklub uit Cloppenburg in die deelstaat Neder-Sakse.

Die klub is op 23 Maart 1919 gestig as die opvolger van *SV Cloppenburg 1911*.

Die klub het in 2006 sy stadion, die *Stadion an der Friesoyther Strasse*, verbeter deur 'n nuwe hoofpawiljoen langs die speelveld op te rig. Voorheen was Cloppenburg berug vir die afstand tussen sy pawiljoen en die veld. Die nuwe pawiljoen is op 9 September 2006 teen 1. FC Neurenberg ingewy in 'n wedstryd in die eerste rondte van die DFB-Pokal (Cloppenburg verloor 0-1). Dit was die eerste keer in die geskiedenis dat Cloppenburg die hoofrondte van die DFB-Pokal gehaal het.

## Onlangse ligaposisionering 
## Eksterne skakels 
* Amptelike klubwerf
* The Abseits Guide to German Soccer
Universiteit van Pretoria

200px|duimnael|Die Kya Rosa was die eerste tuiste van die universiteit

Die **Universiteit van Pretoria** (algemeen na verwys as **UP**, **Tuks**, of **Tukkies**) is 'n multikampus openbare navorsingsuniversiteit in Pretoria, die administratiewe hoofstad van Suid-Afrika.

## Ontstaan 
Die oorsprong van die Universiteit van Pretoria kan teruggevoer word na pogings om hoër onderwys in die Transvaal-streek te vestig lank voor die amptelike stigting daarvan. Soos in Rautenbach genoem, was daar reeds in die 1870's, gedurende die tyd van President Burgers, pogings om "hoger onderwys" in Pretoria te vestig. Hoewel hierdie aanvanklike pogings nie onmiddellik tot stand gekom het nie, het die konsep van 'n universiteit in die streek 'n volgehoue ​​doelwit gebly. Later, in die 1880's en 1890's, is verdere planne voorgestel, met figure soos Superintendent van Onderwys S.J. du Toit en President Paul Kruger wat gepleit het vir die stigting van 'n universiteit in Pretoria. Die uitbreek van die Anglo-Boereoorlog het egter hierdie pogings tot 'n skielike stilstand gebring.
* Dr Marius Kloppers – Internasionale HUB van wêreldwye mynreus BHP Billiton
* Dr Chris Stals – Sakeleier & voormalige UP-Kanselier
* Emeritus Aartsbiskop Desmond Tutu – Ontvanger van die Nobelprys vir Vrede
* Dr Johan van Zyl – HUB: Sanlam
* Jacques Freitag – Suid-Afrikaanse rekordhouer in hoogspring
* Tobie Cronjé - Afrikaanse akteur
* Naas Botha - Voormalige Springbokrugbyspeler
* Pierneef - Suid-Afrikaanse landskapkunstenaar 
* Jak de Priester - Afrikaanse sanger en skrywer 
* Adriaan Vlok - Minister van Wet en Orde in Suid-Afrika vanaf 1986 tot 1991 
* Joost van der Westhuizen - Voormalige Springbokrugbyspeler 
* Margaret Roberts - Internasionaal erkende kruiekundige 

## Sien ook 
* Lys van universiteite in Suid-Afrika

## Bronne 
* Amptelike Tukkies-webwerf
* Schirmer, Peter. *Die beknopte geïllustreerde ensiklopedie van Suid-Afrika*, Sentrale Nuusagentskap (Edms.) Bpk., Johannesburg, 1981

## Verwysings 
## Eksterne skakels 
* Die universiteit se webwerf
Meyerton

**Meyerton** is 'n dorp in Gauteng wat 15&nbsp;km noord van Vereeniging lê. Dit vorm deel van die Midvaal Plaaslike Munisipaliteit en die Sedibeng-distriksmunisipaliteit. Meyerton is in 1891 gestig en is genoem na J.P. Meyer, 'n veldkornet, lid van die Transvaalse Volksraad en eienaar van die plaas Klipriviersberg, waarop Johannesburg se suidoostelike voorstede aangelê is. Die dorp het in 1961 munisipale status verkry. Kortgolf- uitsaaifasiliteite van die SAUK  word in Meyerton gehuisves. 

In 1958 het dr. Hendrik Verwoerd die parlementêre verkiesing as LV vir Heidelberg gewen. Meyerton was deel van dié kiesafdeling. In Januarie 1960 het hy as eerste minister van Suid-Afrika tydens die parlementsopening 'n volkstemming oor republiekwording uitroep. Die eerste openbare geleentheid wat Verwoerd ná dié aankondiging gehad het is in Meyerton deur sowat 80&nbsp;000 mense bygewoon.

'n Borsbeeld van Verwoerd voor die Midvaal Munisipaliteit is in Mei 2011 deur die DA-beheerde stadsraad verwyder. Dit was die laaste standbeeld van Verwoerd in 'n openbare ruimte buite die Afrikaner dorpie Orania, waar verskeie van sy standbeelde en borsbeelde tans gehuisves word.

Meyerton word dikwels genoem as die tuiste van die skool wat deur die kletskoningin Oprah Winfrey begin is (die Oprah Winfrey Leadership Academy for Girls), maar dit is in Henley-on-Klip. Dit is 'n idilliese dorpie buite Meyerton langs die Kliprivier.

## Sien ook 
* Gereformeerde kerk Meyerton
* Lys van dorpe in Suid-Afrika

## Verwysings
Gewone melba

Die **gewone melba** is 'n klein (lengte: 12 – 14&nbsp;cm) kleurvolle voëltjie wat maklik die oog vang wanneer dit rondbeweeg tussen doringbosse en struike. Veral die mannetjie is kenmerkend met 'n rooi gesig, groen bors en gespikkelde onderlyf.

## Identifikasie 
Die gewone melba word gewoonlik in pare of klein familiegroepe aangetref. Hulle boer in swerms wanneer hulle nie nes maak nie. Die mannetjie se gesig en bo-keel is helder rooi, met 'n grys bo-kroon en nek. Sy onderlyf is gespikkeld met swart en wit dwarsstrepe. Sy bekkie vertoon rooierig.
Die wyfie het 'n soortgelyke uiterlike, maar haar hele gesig en nek is grys, met 'n swart bekkie. 'n Onvolwasse melba het 'n uitgewaste olyfkleur op sy kop en keel, met 'n swart bekkie swart en rooibruin oë.

## Habitat 
Die melba verkies digte doringbosse of lang gras in *Acacia*-savanne, rivieroewers en bosse in droë dele.

## Verspreiding 
Die gewone melba kom voor in Afrika; Suid van die Sahara en is wydverspreid in suidelike Afrika, uitgesluit die Kaap suid van die Oranjerivier en die Vrystaatse hoëveld.

## Geluid 
Sagte string note tot en met 16 sekondes lank, beginnende met kort waterdruppelagtige klanke gevolg deur 'n skerp *kriek-kriek* klank. Uiter ook 'n klaende fluit in 'n mooi kort liedjie.

## Fotogalery 

Green-winged Pytilia SMTC.jpg|Mannetjie in die San Diego-dieretuin.
Green-winged Pytilia, Serengeti.jpg|Mannetjie in die Serengeti, Tanzanië
Green-winged Pytilia female RWD.jpg|Wyfie, San Diego-dieretuin.

## Ander name 
* Afrikaans: *Melbasysie*
* Engels: *Melba Finch*
* Duits: *Buntastrild*
* Wetenskaplike naam: *Pytilia melba*
    
## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bronnelys 
* Roberts' Birds of Southern Africa, Sixth Edition, 
* Newman se Voëls van Suider-Afrika.
Wieluń

duimnael|links|200px|Wieluń na die bombardering deur Duitse troepe in September 1939
**Wieluń** (uitspraak: [ˈvʲɛluɲ], tussen 1940-1941: *Welun*, tussen 1941-1942: Welungen, tussen 1942-1945: *Welun*, Latyn: *Velun*, Duits, *Welun*) is 'n Poolse stad met 'n bevolking van sowat 25&nbsp;000.
Gewone blousysie

Die **gewone blousysie** is 'n opvallende klein (lengte 12–13&nbsp;cm) voëltjie wat tydens die broeiseisoen in pare beweeg, andersins in groterige swerms (40 of selfs meer individue). Hulle wei meestal op die grond maar kan ook insekte tydens vlug vang.

## Identifikasie 
Muisgrys-bodele en kop, met kenmerkende poeierblou onderdele en laer deel van gesig. Bekkie wissel tussen pienk en ligblou, bene en pote ligbruin.

## Habitat 
Oop bosveld, rivieroewerbos, langs landerye. Soms op die kant van 'n immergroen woud.

## Verspreiding 
Vanaf Angola, noordelike dele van Namibië en Botswana, Zimbabwe, Limpopoprovinsie, Eswatini en KwaZulu-Natal.

## Geluid 
Dringende *sweep sweep*, vinnig opvolgend.

## Ander name 
* Engelse naam: *Blue Waxbill*
* Tswana: *Xidzingirhi*
* Duits: *Angola-Schmetterlingsfink*
* Wetenskaplike naam:  *Uraeginthus angolensis*
    
## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bronnelys 
* Roberts' Birds of Southern Africa, Sixth Edition,
Union Solingen

**Union Solingen** is 'n Duitse sokkerklub uit Solingen in die deelstaat Noord-Rynland-Wesfale. 

Die oorspronklike klub het in 1897 ontstaan deur die samesmelting van *Ohligs FC 06*, *VfR Ohligs*, *Walder Ballspielverein* en *BV Adler Ohligs*. 

Na die Tweede Wêreldoorlog is die klub in 1949 herstig as *SC Union Ohligs* In 1973 het die klub met *VfL Wald Ohligs 1897* saamgesmelt en *Ohligs SC Solingen* geword, maar die volgende seisoen is sy naam verander na *SG Union Solingen*. Die klub het hierna 14 seisoene in die 2. Bundesliga deurgebring, maar na die relegasie in 1989 het die klub bankrot gespeel. 

In 1990 is die huidige klub gestig as opvolger.

## Onlangse ligaplekke 
## Eksterne skakels 
* Amptelike klubblad
*Abseits Guide to German Soccer
Condoleezza Rice

**Condoleezza Rice** (gebore op 14 November 1954 in Birmingham, Alabama) was die 66ste Amerikaanse Minister van Buitelandse Sake (Engels: *United States Secretary of State*) en die tweede politikus wat hierdie amp in die regering van President George W. Bush beklee het. Rice is die eerste Afro-Amerikaanse vrou, tweede Afro-Amerikaanse politikus (na Colin Powell, haar voorganger wat in die tydperk tussen 2001 en 2005 as Minister van Buitelandse Sake gedien het) en tweede vrou (na Madeleine Albright, wat die amp tussen 1997 en 2001 beklee het) wat as hoof van die Departement van Buitelandse Sake gedien het.

Condoleezza Rice was President Bush se Raadgewer oor Nasionale Veiligheid tydens sy eerste ampstermyn (2001–2005). Voordat sy 'n pos in die Bush-administrasie beklee het, was Rice 'n professor in politieke wetenskap aan die Stanford-universiteit, waar sy tussen 1993 en 1999 as provoos gedien het.

In die regering van President George H.W. Bush het sy gedurende die ontbinding van die Sowjetunie en die Duitse hereniging ook die pos van Raadgewer oor Sowjet- en Oos-Europese Sake gedien. Sy het 'n uitstekende begrip van Russies en praat daarnaas ook Duits, Frans en Spaans.

Teen die begin van haar ampstermyn as Minister van Buitelandse Sake het Rice haar vir die vinnige demokratisering van die Midde-Ooste uitgespreek en 'n pioniersrol by die toepassing van haar Diplomasie van Verandering gespeel. Haar beleid, wat die Amerikaanse steun vir demokraties verkose regerings beklemtoon het, is met die oorwinning van die radikale Palestynse Hamas-beweging, wat 'n meerderheid van die uitgebragte stemme in die Palestynse gebiede op hom verenig het, alhoewel dit Islamitiese terreur teen Israel steun, 'n nekslag toegedien. 'n Ander vraagstuk was die voortgesette Amerikaanse steun vir nie-demokratiese stelsels in lande soos Egipte en Saoedi-Arabië. Nogtans het haar beleid en haar uitgesproke diplomatieke styl verseker dat sy in die media erkenning as 'n sterk leierfiguur gekry het.

Condoleezza Rice is in die jare 2004 en 2005 deur die tydskrif *Forbes* as die magtigste vrou ter wêreld geranglys en in 2006 as die tweede magtigste na die Duitse oud-bondskanselier Angela Merkel.

## Eksterne skakels 
* Biografie op die Wit Huis se amptelike webwerf
Thomas Crapper

**Thomas Crapper** (gedoop 28 September 1836; oorlede 27 Januarie 1910) was 'n loodgieter en oprigter van **Thomas Crapper & Co. Ltd.** in Londen.

Ten spyte van alle legendes, het Crapper nie die moderne spoeltoilet uitgevind nie. In die ou tyd was dit gebruiklik dat 'n loodgieter sy naam aan 'n produk ontleen al was hy self nie die uitvinder daarvan nie.  Crapper het wel enkele patente gehad wat tot op hede nog bestaan en in gebruik is. Crapper het baie werk vir die koninklike familie gedoen.  Die woord 'crap' was al in die 16e eeu in die Engelse taal in gebruik gewees. Dit is 'n Nederlandse leenwoord: "krappe" wat "kaf" beteken.

## Verwysings
FC Schönberg 95

**FC Schönberg** is 'n Duitse sokkerklub uit Schönberg in die deelstaat Mecklenburg-Voorpommeren.

Die klub se oorspronklike voorganger was *TSG Schönberg* wat in 1945 aan die einde van die Tweede Wêreldoorlog opgerig is as *SG Schönberg* en later herdoop is na *BSG Traktor Schönberg*. In 1962 het die klub met *SG Dynamo 1950 Schönberg* saamgesmelt om *TSG Schönberg* te vorm. Die huidige klub het op 1 Julie 1995 ontstaan toe die sokkerafdeling van *TSG* onafhanklik geword het.

Die klub het tussen 1999 en 2004 die Mecklenburg-Voorpommeren verbandspokal 6 keer in 'n ry gewen en daarmee elke jaar toegang tot die volgende seisoen se DFB-Pokal gekry. Die span is egter elke slag in die eerste rondte deur 'n Bundesligaklub uitgeskakel.

## Onlangse ligaposisionering 
## Eksterne skakels 
* Amptelike klubblad
*Abseits Guide to German Soccer
Sondag (koerant)

***Sondag*** was 'n Sondagkoerant wat op 6 Mei 2007 deur die Naspers-filiaal Media24 van stapel gestuur is. Dit was 'n poniekoerant met aanvanklik sowat 64 bladsy wat gemik was op 'n groep lesers wat nie deur die bestaande Sondagkoerant *Rapport* bereik is nie.

Op 22 Oktober 2013 is bekendgemaak dat die koerant sou sluit en die laaste uitgawe van die koerant het op 20 Oktober 2013 verskyn.

## Verwysings
Hoër Meisieskool La Rochelle

Die **Hoër Meisieskool La Rochelle** in die Paarl is een van die oudste meisieskole in die land.

Dit is reeds in 1860 met 40 meisies as seminarium vir jonge dames geopen vir die dogters van die burgers en boere in die Paarlse distrik. In 1872 word prof. Jan de Villiers (Jan Orrelis) hoof van die skool, wat hy die Paarlse Meisieseminarium noem. Hy beklee die pos tot en met sy aftrede in 1890.

Dr. Andrew Murray, 'n groot voorstander van Afrikaans as onderrigmedium, word toe niedoserende hoof. Die skool word snaaks genoeg hernoem tot die Hugenote-Hoërskool, in wese 'n uitbreiding van Murray se Hugenote-kollege op Wellington. 'n Amerikaner, mej. Virginia Lee Pryde, word aangestel om die skool te bestuur en onder haar leierskap styg die leerdertal  van 80 tot 240 in 1899.

Die laerskool is later jare in die oorspronklike gebou van die hoërskool gehuisves. Die hoërskool, wat 'n groot terrein in die middel van die dorp in Faurestraat gekry het, se leerdertal in 2009 was 537 en die skoolhoof mev. A. Lochner. Die skool is parallelmedium met ietwat meer Afrikaanse as Engelse leerders. Hoewel die skool se skoolfonds in 2014 teen R17 000 goedkoper as talle ander staatskole was, handhaaf die skool 'n besonder wye vakkeuse met byvoorbeeld twee derde tale, te wete Duits (een van net 32 skole in die Wes-Kaap) en Frans (een van net 42), maar Latyn is onlangs afgeskaf.

## Bronne 
* Schirmer, Peter. *Die beknopte geïllustreerde ensiklopedie van Suid-Afrika*, Sentrale Nuusagentskap (Edms.) Bpk., Johannesburg, 1981
* Die Wes-Kaap se skoolinligtingsdiens
Hercules von Molendorff

[duimnael|regs|200px|Hercules von Molendorff het die graad M.Sc. aan [Universiteit Stellenbosch|Maties verwerf, asook 'n S.O.D.]]

**Hercules von Molendorff** (12 Maart 1941 op Aberdeen tot 24 November 2006 in die Paarl) was 'n senior tegniese bestuurder van die Duitse ingenieursfirma Siemens, onderwyser in Namakwaland, en Bolandse krieketspeler en legendariese heelagter vir dieselfde unie in die vroeë tot middel jare sestig.

Von Molendorff is op Aberdeen in die Karoo gebore. Sy vader was 'n bouer, Harry von Molendorff. Die gesin het vroeg in die jare vyftig na Wellington verhuis waar Von Molendorff sy skoolloopbaan in 1958 aan die Hugenote Hoërskool voltooi het.

Ná skool het hy die graad M.Sc. aan die Universiteit Stellenbosch verwerf, asook ’n S.O.D. Hoewel die onderwys altyd sy eerste liefde was, het hy skaars twee jaar lank aan die Hoërskool Tygerberg skoolgehou, waarna beter geleenthede in die privaat sektor hom uiteindelik tot by die Duitse ingenieursfirma Siemens in Johannesburg gelei het. Daar het hy einde 1990 as senior tegniese bestuurder afgetree.

## Terug na die onderwys 
Hy kon ná soveel jare weer na die onderwys terugkeer, maar met byna geen ervaring op dié gebied nie, het hy ’n keuse gehad tussen die Hoërskool Garies en die Hoërskool Boesmanland op Pofadder. Sy derde vrou, Dalene, met wie hy in 1989 getroud is, het hom help besluit op Garies, waar hulle vier vrugbare jare deurgebring het.

In 1995 het die egpaar Alexanderbaai toe verhuis waar Von Molendorff ’n betrekking as departementshoof aanvaar het. Ná ’n verdere vier gelukkige jare het hulle einde 1998 na Wellington teruggekeer. Hier het hy hom besig gehou met ekstra wiskundelesse vir leerders, houtwerk en sy rekenaar.

## Aftrede 
Intussen het hy ook as wiskundeonderwyser aan Hugenote Hoërskool afgelos. Ten tyde van sy dood het hy juis aan die begin gestaan van ’n agt maande lange aflostydperk aan die skool. Ongelukkig kon hy net twee weke skoolhou voor hy onverwags siek geword het.

Von Molendorff (65) is op Maandag 13 November 2006 in die hospitaal opgeneem met longontsteking. Sy toestand het gou versleg en hy is die volgende dag na die intensiewesorgeenheid oorgeplaas waar hy die aand van 24 November oorlede is.

## Eksterne skakel 
*  Sy doodsberig in die *Paarl Post* soos weergegee op die webtuiste sagenealogie.com. URL besoek op 24 November 2015.
FC 08 Villingen

**FC 08 Villingen** is 'n Duitse sokkerklub uit Villingen-Schwenningen in die deelstaat Baden-Württemberg. 

## Geskiedenis 
Die klub is op 1 Oktober 1908 gestig as *FC Villingen 08*. Die klub het in 1920 met *Athleten-Club Germania Villingen* saamgesmelt, maar die twee klubs het later weer uitmekaar gegaan.

Die span het tussen 1927 en 1931 in die *Bezirksklasse Oberbaden* gespeel, destyds die hoogste klas. Die klub het in die 1930’s 'n speler vir die nasionale span opgelewer (die enigste tot dusver), *Hermann Gramlich*. Gramlich is egter in 1942 in Rusland oorlede tydens die Duitse inval gedurende die Tweede Wêreldoorlog. In 1939 het die span weer op die hoogste vlak in die Gauliga meegeding. 

Die klub is na die Tweede Wêreldoorlog herstig as *ASV Villingen* en het direk na die oorlog in die Oberliga meegeding, op daardie stadium die hoogste vlak.

## Stadion 
Die klub se tuisveld was tussen 1920 en 1960 die *Stadion Waldstraße*. Op 15 Oktober 1960 is die nuwe tuisveld, die *Friedengrundstadion*, ingewy met plek vir 16 000 toeskouers, insluitend 800 sitplekke en 2 500 onderdak staanplekke.

## Onlangse ligaposisionering 
## Literatuur 
**FC Villingen 08*, in: Hardy Grüne (2001): Vereinslexikon. Enzyklopädie des deutschen Ligafußballs. Band 7. Kassel: AGON Sportverlag, S. 456. 

## Eksterne skakels 
* Amptelike klubblad
*Abseits Guide to German Soccer
Lux Verbi

[duimnael|250px|Die geskiedkundige Ferguson Hall het onder meer Lux Verbi se kantore gehuisves, tot die filiaal terug [Kaapstad toe verskuif is in 2010.]]
**Lux Verbi** is die markleier in die vervaardiging en verspreiding van Christelike media van gehalte in en vanuit Suid-Afrika. 

Lux Verbi vervaardig en versprei 'n verskeidenheid Christelike produkte effektief en winsgewend. Die maatskappy bied produkte en dienste van hoë gehalte en streef daarna om 'n onbesproke Christelike sake-etiek te handhaaf. 

## Agtergrond 
Lux Verbi het ontstaan uit die oudste uitgewersmaatskappy in Suid-Afrika, NG Kerk-Uitgewers, wat in 1818 gestig is. Die Bybelgenootskap van Suid-Afrika, wat uit dieselfde moedermaatskappy ontstaan het, versprei steeds miljoene Bybels elke jaar, maar is nie aan Lux Verbi verwant nie.

Gedurende die 1980's en 1990's was Lux Verbi een van die voorste spesialis Christelike boek handelaars in Suid Afrika met takke reg oor die land. Die hoof kantoor was in 30 Waterkant straat in Kaapstad. 

Lux Verbi en Bybel-Media se sake-eenhede het in 1999 saamgesmelt om 'n sterk nuwe maatskappy te vorm. Dit is Lux Verbi.BM genoem. Die nuwe maatskappy se hoofkantoor was op Wellington in die Boland. In April 2010 het Lux Verbi se kantore verskuif na die Naspers-gebou in Heerengracht 40, Kaapstad. In Julie 2011 het Lux Verbi en Bybel-Media se sake-eenhede weer twee afsonderlike entiteite geword. Lux Verbi is ingelyf by die NB-Groep wat bestaan uit Lux Verbi, NB-uitgewers en Van Schaik-uitgewers.  

NB-Groep is deel van die grootste mediagroep in Afrika, wat onder meer televisie, tydskrifte, koerante, uitgewerye en verspreidingsloodse insluit en wat die toon aangee wat posbestellings en elektroniese media betref.

## Eksterne skakels 
* Maatskappy se webwerf-tuisblad
Silwermyn-natuurreservaat

Die **Silwermyn-natuurreservaat** vorm deel van die Tafelberg- Nasionale Park in Kaapstad, Suid-Afrika. Dit beslaan dele van die bergreeks van die Kaapse Skiereiland van Kalkbaaiberge tot by Constantiaberg. Hierdie gebied is 'n belangrike bewaringsgebied vir inheemse fynbos.

Ou Kaapse Weg loop deur die reservaat en verdeel dit in 'n noordelike en suidelike deel. Die Silwermyn-reservoir op die noordelike deel is gebou in 1898 om water te voorsien aan Kaapstad. Die Suid-Afrikaanse Vloot se hoofkwartier is op die lae hange van Silwermynberg.

Die laaste van die dennebome wat vroeër hier voorgekom het, is uitgehaal na 'n groot brand in die gebied in 2000. Die Silwermynrivier, wat begin in die reservaat en tot by Clovelly loop, is die enigste rivier in die Kaapse Skiereiland waarvan die hele loop nêrens deur 'n ontwikkelde gebied gaan nie.

Die gebied is gewild vir stap, piekniek en bergfietsry. Daar is sandsteengrotte in die reservaat en rotsklimroetes op Muizenberg.

## ECHELON 
Silwermyn is 'n voormalige stasie vir die versameling van inligting vir, onder andere, 'n projek genaamd ECHELON. Echelon was 'n hoogs geheime wêreldwye projek bedryf deur die Amerikaanse weermag. Die stasie is in 1969 gebou toe daar steeds groot samewerking tussen die voormalige Suid-Afrikaanse regering en die VSA was.

Silwermyn is strategies geplaas om 'n reusedeel van die Indiese en Atlantiese Oseane te dek. Dit was veral bemoeid met inligting oor Russiese skepe en duikbote.

### Foto's 
Soos gebruiklik met die Nasionale Sekuriteitsagentskap (NSA) van die VSA is daar geen bordjies of enige tekens van identifikasie by die antennes nie.

Beeld:Silvermine_Echelon_Antenna_1.JPG|Antenne 1
Beeld:Silvermine_Echelon_Antenna_1_-_Guard_tower_foundation.JPG|Antenne 1-wagtoring se fondasie
Beeld:Silvermine_Echelon_Antenna_1_-_Gate.JPG|Hek na die Antenne 1-kompleks
Beeld:Silvermine_Echelon_Antenna_1_-_Through_the_wire.JPG|Antenne 1
Beeld:Silvermine_Echelon_Antenna_2_-_Through_the_wire.JPG|Antenne 2
Beeld:Silvermine_Echelon_Antenna_3_-_Through_the_wire.JPG|Antenne 3
Beeld:Silvermine_Echelon_Control_bunker_-_Through_the_wire.JPG|Antenne 3 & 4-beheerbunker
Beeld:Silvermine_Echelon_Antenna_4_-_Through_the_wire.JPG|Antenne 4 deur die draad

## Bronne 
* *Silvermine Nature Reserve* by die Engelse Wikipedia
* *"National Security Agency"*
* *The U.S. Intelligence Community * (hoofstuk 12), Jeffrey T. Richelson, New York, Ballinger, 1989
Anize du Plessis

**Anize du Plessis** (gebore 23 September 1972) is 'n teatersangeres wat veral in Johannesburg optree het, voor sy en haar man na Engeland verhuis het.

Anize het reeds op skool aan die Laerskool Groote Schuur en die Hoërskool Groote Schuur uitgeblink in drama en sang. In 1989 wen sy en agt ander Groote Schuurders die ATKV se landwye dramakompetisie vir skole en in haar matriekjaar, toe sy ook hoofdogter was, is sy saam met 65 belowende senior hoërskoolleerlinge gekeur om aan die Dalro-toneelkompetisie deel te neem. Sy het na die tweede ronde deurgedring en was uiteindelik die enigste Afrikaanssprekende onder die top-agt. Die wenner van die Dalro-prys was die latere TV-aktrise Sylvaine Strike, indertyd van die Pro Arteskool in Pretoria. Anize wen egter die prestige Albie Venter-gedenkbeurs om vir drie jaar aan die destydse Pretoriase Technikon te gaan studeer.

Sy het drie jaar lank die agtergrondsang vir die groep Cinema gedoen en toe toegetree tot musiekteater en kabaret. Sy was lid van die reisende rolverdeling van "Girl Talk" en het onder meer vir die Koning en Koningin van Maleisië opgetree. Ander produksies sluit "My Way" en "Absolutely Fabulously Broadway 2" in.

In 2002 is sy met Etienne Burger getroud. Hulle woon tans in Londen.

## Eksterne skakels 
* Die korporatiewe groep SHE se webtuiste
Würzburger FV

**Würzburger FV** is 'n Duitse sokkerklub in Würzburg in die deelstaat Beiere.

Die klub is as *FV 04 Würzburg e. V. 1904* gestig. Behalwe vir die 1933/34-seisoen, toe die span op die hoogste vlak in die Gauliga Beiere meegeding het, het die klub sy hoogtepunt in die 1970’s bereik toe dit die 2. Bundesliga gehaal het. Na 4 seisoene is die klub egter in 1980 gerelegeer en in 1981 is die klub bankrot verklaar. 'n Nuwe klub, die huidige *Würzburger FV*, is toe in sy plek opgerig, maar die klub moes in die 10de liga begin (Kreisklasse C). Die tradisionele stadion, *Stadion an der Frankfurter Straße*, is aan 'n ander plaaslike klub verkoop.

Die klub het intussen weer gevorder tot by die Oberliga op die 4de vlak van die Duitse sokkerstruktuur.

## Onlangse ligaposisionering 
## Eksterne skakels 
* Amptelike klubblad
* Abseits Guide to German Soccer
Gweru

**Gweru** (voorheen **Gwelo**) is die hoofstad van Zimbabwe se sentrale provinsie en ook die land se vierde grootste stad, naas Harare, Bulawayo en Mutare.

Die stad is in 1894 gestig, verkry in Julie 1914 munisipale status en het stadstutus in 1971 verwerf. Die belangrikste bedryf om die stad is boerdery terwyl nywerheidsontwikkeling baie tot die stad se voorspoed bygedra het tot met die ineentsorting van die land se ekonomie ná 2000.

In 1960 was die stad se bevolking 27&nbsp;290, waarvan 8&nbsp;110 wit was, 500 bruin en Indiërs, en 18&nbsp;680 swart. Die geraamde bevolking in 2007 was 148&nbsp;935.

## NG gemeente 
Voor die afstigting van Gwelo is dit as buitepos van die Bulawayo-gemeente bedien. Op 6 November 1920 vergader die ringskommissie van die Ring van Bulawayo op Gwelo in 'n sinkkerkie en 'n hele dag se beraadslaging, veral oor die vaslegging van grense, is tot die afstigting van die gemeente oorgegaan. Dit was maar die vyfde gemeente in die destydse Suid-Rhodesië.

Ds. J.N. Geldenhuys van Bulawayo is vir die tweede maal beroep en op 3 Junie 1922 bevestig. Hy vetrek weer in Oktober 1925 waarna sewe vrugtelose beroepe uitgebring word voor ds. G.J. van Zyl op 3 Februarie 1927 bevestig is. Hy het die land na 16 jaar as 'n gebroke man weens swak gesondheid verlaat. Dit is heel te verstane aangesien hy in der waarheid sewe gemeentetjies (met al die buiteposte) moes bedien.

Ds. H. Botha volg ds. Van Zyl op 9 Januarie 1944 op. Ná 'n bedrywige bediening van meer as se jaar verlaat hy en sy vrou die land om na die NG gemeente Fauresmith te gaan. Ds. en mev. Botha was nie net vir Gwelo nie, maar vir die hele Suid-Rhodesië van onskatbare waarde op geestelike sowel as tydelike gebied en het 'n groot aandeel aan die opbou van Noord-Rhodesië (Zambië) vir die kerk gehad.

Soos die ander gemeentes in die land het Gweru se lidmaattalle na onafhanklikheid dramaties afgeneem van 391 in 1978 tot 128 in 1994, 50 in 2006 en 3 in 2008.

## Bronne 
* Olivier, ds. P.L. (samesteller), *Ons gemeentelike feesalbum*. Kaapstad en Pretoria: N.G. Kerk-uitgewers, 1952.
* George, K.J. (red.), *Official South African Municipal Year Book 1961-1962*, Pretoria, 1962.
* Mayhew, Vic (red.), *Reader’s Digest Illustrated Guide to Southern Africa*, The Reader’s Digest Association South Africa (Pty.) Limited, Kaapstad, 1980.
Leipoldtville

**Leipoldtville**, 'n dorpie in die Sandveld aan die Weskus van Suid-Afrika, het deur die toedoen van die Nederduitse Gereformeerde Kerk tot stand gekom. Dit is sowat 40&nbsp;km wes-suidwes van Clanwilliam en 27&nbsp;km suidoos van Lambertsbaai geleë.

## Geskiedenis 
Op 31 Januarie 1905 vergader die ringskommissie van die Ring van Clanwilliam saam met lede van die gemeente Clanwilliam wat in die Sandveld op die destydse Onderlangvallei (tans Leipoldtville) gewoon het, om die Sandveld tot afsonderlike gemeente af te stig. As gevolg van die ywer van ds. C.F. Leipoldt, van 1884 tot 1910 leraar op Clanwilliam en vader van die beroemde Afrikaanse digter C. Louis Leipoldt, word die afgestigte gemeente na hom genoem.

Die eerste leraar was ds. P. de Waal van 1905 tot 1909. Graafwater en Lambertsbaai was destyds buitewyke van die gemeente waar kerksale mettertyd opgerig is. Die kerkgebou op Leipoldtville self is in grootte, sierlikheid en doeltreffendheid uniek vir 'n dorpie van Leipoldtville se grootte.

In 1946 is die gemeente daartoe in staat om die grootste gedeelte, die huidige gemeente Graafwater, as afsonderlike gemeente af te stig. Na die langste vakature in die geskiedenis word ds. G.J.N. Maass op 12 Februarie 1949 bevestig.

Die gemeente handhaaf sy volwasse lidmaattal goed van 197 in 1972 tot 185 in 2010. Sy 100-jarige bestaan het in 2005 met 'n groot fees gepaard gegaan.

## Sien ook 
* Lys van dorpe in Suid-Afrika

## Verwysings 
## Bronne 
* Phil Olivier (samesteller), *Ons gemeentelike feesalbum*. Kaapstad en Pretoria: N.G. Kerk-uitgewers, 1952.
* Raper, P.E., *Dictionary of South African Place Names*, Lowry Publishers, Johannesburg, 1987.
Ugie

**Ugie** is 'n dorpie in die destydse Noordoos-Kaap aan die suidelike voet van die Drakensberg, 21 km suidwes van Maclear. 

Dit het ontwikkel uit 'n sendingstasie, wat in 1863 deur die sendeling eerw. William Murray by Gatberg gestig is. Hy het dit genoem na die Ugierivier in Skotland, waar hy gebore is. Die dorp is in 1885 gestig en het in 1916 'n bestuursraad gekry. Die dorpie is bekend om sy groot, nie-kerklike weeshuis wat in 1918 deur ds. M.T.R. Smit tot stand gebring is vanweë die verwoestende griep-epidemie van daardie tyd, om sorg te bied aan kinders wat deur die epidemie wees gelaat is. Dit is in 1987 na Port Elizabeth verskuif omdat Ugie betreklik afgeleë is.

## NG gemeente 
Vir hoofartikel sien *NG gemeente Ugie*

Die gemeente van die Nederduitse Gereformeerde Kerk is op 14 Februarie 1903 van Mthatha, afgestig. Die nuwe gemeente het bestaan uit Ugie, Maclear, Tentkop, Mount Fletcher en Gubenxa. Die ledetal was maar klein en die gemeente het sy eiesoortige probleme gehad. Die paaie was ook so sleg dat huisbesoek per perd gedoen moes word.

Die eerste leraar was ds. A. Ahrbech, wat in Maart 1903 bevestig word. Hy moes egter reeds in 1905 weens swak gesondheid aftree. Die hoeksteen van die kerk is tydens die vierde leraar, ds. J.N. Vlok, se dienstydperk op 23 Julie 1910 gelê. 

Ds. Vlok is opgevolg deur ds. J.J. Ackermann en hy op sy beurt deur ds. M.T.R. Smit wat eers koshuise vir arm en verwaarloosde kinders in 1918 opgerig het en daarna die Ugie-weeshuis in 1922. Een van die bekende ouddirekteure van die weeshuis is die skrywer ds. Solly Ozrovech van 1958 tot 1965. Die hoeksteen van die nuwe kerkgebou is in 1953 gelê.

Hier was in 1972 333 volwasse lidmate en met die weeshuis twee keer soveel kinders. In 1978 het die volwasse lidmate 348 getel, in 1994 210 en in 2006 123. Teen 2012 het dit ietwat toegeneem tot 137. Die gemeente kon darem nog sy eie leraar bekostig.

## Sien ook 
* Lys van dorpe in Suid-Afrika

## Bronne 
* Olivier, ds. P.L. (samesteller), *Ons gemeentelike feesalbum*. Kaapstad en Pretoria: N.G. Kerk-uitgewers, 1952.

## Verwysings
Rhodes, Oos-Kaap

Die dorpie **Rhodes** is aan die Bellrivier geleë, hoog in die Drakensberg en 54&nbsp;km noordoos van Barkly-Oos. Die naam van die dorpie was straks vroeër **Rossville**, maar is hernoem ter ere van Cecil John Rhodes (1853 tot 1902), staatsman en politikus. Die plekkie is beroemd vir sy yskoue klimaat en sneeu in die winter.

Die NG gemeente hier het van 1906 tot en met sy ontbinding in die jare sewentig as Rossville bekend gestaan. Die R396-streeksroete verbind die dorp met Barkly-Oos in die weste en Maclear.

## Sien ook 
* Lys van dorpe in Suid-Afrika

## Verwysings 
* Raper, P.E., *Dictionary of South African Place Names*, Lowry Publishers, Johannesburg, 1987.
* Olivier, ds. P.L. (samesteller), *Ons gemeentelike feesalbum*. Kaapstad en Pretoria: N.G. Kerk-uitgewers, 1952.
Seymour, Oos-Kaap

**Seymour** is 'n dorpie in die Oos-Kaap wat genoem is na luitenant-kolonel Seymour, militêre sekretaris van die goewerneur sir George Cathcart. 

Dit is in 1853 gestig as middelpunt van die Katrivier-nedersetting van die Hottentotte en het later jare ontwikkel in 'n vooruitstrewende gemeenskap waarin wol en algemene boerdery gedy het.

**Seymour** was vroeër 'n kernpunt van die NG gemeente Greykerk, hoewel die kerkgebou en pastorie nie hier was nie, maar naby aan die dorpie Balfour. Die Greykerk het vroeër talle ander name gehad, maar is uiteindelik vernoem na die gewilde goewerneur sir George Grey. Later jare is dit by die NG gemeente Fort Beaufort ingelyf.
[duimnael|links|Lippeblomsuikerbos (*[Protea subvestita*) in die Elandsberg naby Seymour]] 

## Sien ook 
* Lys van dorpe in Suid-Afrika

## Bronne 
* Olivier, ds. P.L. (samesteller), *Ons gemeentelike feesalbum*. Kaapstad en Pretoria: N.G. Kerk-uitgewers, 1952.
* Raper, P.E., *Dictionary of South African Place Names*, Lowry Publishers, Johannesburg, 1987.
* Rosenthal, Eric, *Encyclopaedia of Southern Africa*, Juta and Company Limited, Kaapstad en Johannesburg, 1978.
Hammer SpVg

**Hammer SpVg** is 'n Duitse sportklub in Hamm in die deelstaat Noord-Rynland-Wesfale, veral bekend vir sy sokkerafdeling. Behalwe sokker, het die klub ook afdelings vir aikido, judo, handbal, vlugbal, rolhokkie, gimnastiek en trompoppies.

Die klub het op 11 April 1903 ontstaan as *Hammer FC*. In 1912 het die lede van *Gymnasialer FC Hamm* (gestig op 25 Februarie 1903) by die klub aangesluit. In 1919, na die Eerste Wêreldoorlog, het die klub met *Hammer Turnverein 1859* saamgesmelt om *TuS 1859/1903 Hamm* te vorm. Teen 1922 het die twee klubs egter weer uitmekaargespat, maar *Hammer Sportverein 1904* het by die klub aangesluit om *Hammer SpVgg 03/04* te vorm.

Die hoogtepunt in die klubgeskiedenis was toe die Regionalliga in 1966 gehaal is, destyds die op die tweede vlak van die Duitse sokkerstruktuur. Verder is die tweede rondte van die DFB-Pokal in die 1980/81- en die 1982/83-seisoene gehaal.

## Onlangse ligaposisionering 
## Literatuur 
*Dietrich Schulze-Marmeling:*Für Fussball hättest Du mich nachts wecken können - Zur Geschichte von Sport und Arbeit in der Region Hamm*. Göttingen 1992 (Die Werkstatt)

## Eksterne skakels 
*Amptelike klubwerf
Balfour, Oos-Kaap

**Balfour** is 'n klein dorpie aan die voet van die Katberg in die Oos-Kaap. Dit is as sendingstasie van die Glasgow-sendinggenootskap in 1828 deur John Ross en McDiarmind gestig, en na Robert Balfour, die eerste sekretaris van die genootskap, genoem.

Die kerkgebou en pastorie van die NG gemeente Greykerk, waarvan die grense met die distrik Stockenström ooreengestem het en waarvan die hoofdorp Seymour was, was jare lank naby hier geleë tot die gemeente in 1983 by Fort Beaufort ingelyf is. Sowat 8&nbsp;km van hier is die meer as 160 jaar oue gebou van die eertydse NG gemeente Stockenström, 'n gemeente wat later jare aan die Sendingkerk oorgedra is. Die afstigting van die Greykerk van Stockenström op rassegrondslag het die weg gebaan vir afsonderlike kerke vir elke rassegroep in die Nederduits Gereformeerde Kerkfamilie.

Die hoofbedrywe in die gebied, wat bekend is om sy asemrowende natuurskoon, is lemoen- en tabakboerderye en saagmeulens.

## Sien ook 
* Lys van dorpe in Suid-Afrika

## Bronne 
* Rosenthal, Eric, *Encyclopaedia of Southern Africa*, Juta and Company Limited, Kaapstad en Johannesburg, 1978.
* Olivier, ds. P.L. (samesteller), *Ons gemeentelike feesalbum*. Kaapstad en Pretoria: N.G. Kerk-uitgewers, 1952.ό
* Raper, P.E., *Dictionary of South African Place Names*, Lowry Publishers, Johannesburg, 1987.
Bryce Courtenay

**Bryce Courtenay** (1933–2012) was 'n Suid-Afrikaansgebore skrywer. Hy is veral bekend vir sy wêreldwye topverkoper, *The Power of One*. Courtenay het die grootste deel van sy volwasse lewe in Australië deurgebring en word as een van dié land se topverkoper outeurs beskou. Sy ander boeke sluit in *The Night Country*, *Solomon’s Song*, *The Persimmon Tree*, *Sylvia* en *Jack of Diamonds*.

## Lewensloop 
Arthur Bryce Courtenay is op 14 Augustus 1933 in Johannesburg in die Unie van Suid-Afrika gebore. Hy woon die grootste deel van jy kinderjare in 'n klein dorpie in die Lebomboberge en woon later die King Edward VII Skool in Johannesburg by.

Courtenay ontmoet sy toekomstige vrou in 1955 terwyl hy joernalistiek in Londen studeer. Hulle emigreer in 1958 na Sydney en trou in 1959. Hulle het drie seuns gehad, Brett, Adam en Damon.

In 1989 is sy eerste romans, *The Power of One* uitgegee. Die roman is ook verfilm en in 1992 met die roman *Tandia* opgevolg.

Op 1 April 1991 is sy seun Damon (wat met hemofilie gebore is) op 24-jarige ouderdom aan Vigs-verwante komplikasies oorlede, wat hy met 'n bloedoortapping opgedoen het.

In September 2012 kondig Courtenay aan dat hy aan terminale maagkanker ly en dat *Jack of Diamonds* sy laaste boek sal wees. Courtenay is op 22 November 2012 in Canberra, Australië oorlede. Hy was 72 jaar oud.

## Bibliografie 
### Die Afrika-romans 
* *The Power of One* (1989)
* *The Power of One: Young Readers Edition* (1999)
* *Tandia* (1992)
* *The Night Country* (1998)
* *Whitethorn* (2005)

### Die Australiese Trilogie 
* *The Potato Factory* (1995)
* *Tommo & Hawk* (1997)
* ''Solomon's Song* (1999)

### Die Nick Duncan-sage 
* *The Persimmon Tree* (2007)
* *Fishing for Stars* (2008)

### Ander fiksie 
* *A Recipe for Dreaming* (1994)
* *The Family Frying Pan* (1997)
* *Jessica* (1998)
* *Smoky Joe's Cafe* (2001)
* *Four Fires* (2001)
* *Matthew Flinders' Cat* (2002)
* *Brother Fish* (2004)
* *Sylvia* (2006)
* *The Story of Danny Dunn* (2009)
* *Fortune Cookie* (2010)
* *Jack of Diamonds* (2012)

### Nie-fiksie 
* *April Fool's Day'' (1993)

## Verwysings
Greg Louganis

duimnael|regs|Greg Louganis
**Greg Louganis** (29 Januarie 1960) word beskou as een van die wêreld se grootste duikers.

Hy het op die ouderdom van 10 mededingend begin duik en sy eerste Olimpiese medalje op 16 in 1976 gewen. Op 24 was hy die eerste man in 56 jaar wat twee medaljes in swem kon wen en in 1988 het hy, toe hy teen duikers wat twee keer jonger as hy was geduik het, die eerste duiker in die geskiedenis geword wat twee keer agtereenvolgens twee goue medaljes op 'n Olimpiese Spele kon wen.

Hy was ook ses maal die wêreldkampioen en het in sy geboorteland, Amerika, 47 nasionale kampioenskaptitels gehou. In 1995 is hy vereer met die Sullivan-toekenning as Amerika se mees uitstaande amateur-atleet.

Louganis het bekend gemaak dat hy gay is tydens die Gay-spele van 1994 in New York. Die volgende jaar het hy opspraak verwek toe hy bekendmaak dat hy reeds sewe jaar lank MIV-positief was.

## Eksterne skakels 
* Belangrike mense
* Sy amptelike webwerf
* 'n Aanlyn-biografie
Pous Evaristus

**Evaristus**, was die vyfde pous van die Rooms-Katolieke Kerk, en het regeer van 98 tot 105. Sy voorganger was Pous Clemens I en sy opvolger was Pous Alexander I. Hy word ook Aristus genoem. Evaristus beteken ‘welgevallige’. Daar is maar min oor hom bekend. Volgens die Liber Pontificalis was hy van Griekse afkoms uit Antiogië, maar sy Joodse vader met die naam Judah, was uit Betlehem. Hy is tot pous verkies tydens die bewind van keiser Domitianus.

Evaristus was die grondlegger van die kollege van kardinale, die liggaam wat later verantwoordelik sou word vir die verkiesing van pouse. Hoewel ongegrond, word hy as martelaar vereer. Evaristus is heilig verklaar deur die kerk en sy feesdag is 26 Oktober.

## Verwysing 
## Bronnelys 
* Maxwell-Stuart, P.G. (1997). Chronicle of the Popes. Thames Hudson Ltd., London. 

## Eksterne skakels 
|}
Gay

[duimnael|Die [Gay Pride-vlag]]
[duimnael|'n Gay gemeenskap in [Argentinië]]

'n **Gay** is 'n homoseksuele persoon, hetsy 'n man of vrou. Gay is deel van die LGBT-gemeenskap en verwys na 'n seksuele oriëntasie. 'n Gay persoon se regte word deur die Grondwet van Suid-Afrika beskerm. 

Die term "gay" verwys ook na die kultuur van homoseksuele mans sowel as vroue, of na iets wat deur die meeste mense as kenmerkend homoseksueel beskou word, byvoorbeeld "gay musiek", "gay kleredrag" of "gay maniere". Hoewel die woord na mans sowel as vroue kan verwys, kan 'n onderskeid tussen die twee geslagte getref word deur die gebruik van die terme "lesbiërs" en "gay mans".

## Sien ook 
* Gay mans
* Homofobie
* Homoseksualiteit

## Eksterne skakels
Jim McGreevey

**James Edward (Jim) McGreevey** (gebore 6 Augustus 1957) is 'n Amerikaanse Demokratiese politikus. Hy was die 52ste goewerneur van die deelstaat New Jersey van 15 Januarie 2002 tot 15 November 2004 toe hy bedank het, drie maande nadat hy in die openbaar verklaar het hy het 'n buite-egtelike verhouding met 'n man, wat hy in diens geneem het, gehad. Met die bekendmaking van sy oriëntasie op 12 Augustus 2004 was hy vir die daaropvolgende drie maande die eerste en tot dusver enigste openlike gay goewerneur in die geskiedenis van die Verenigde State van Amerika.
Maclear

**Maclear** is 'n dorpie in die Noordoos-Kaap aan die voet van die Drakensberg, sowat 172&nbsp;km noordoos van Oos-Londen (258 &nbsp;km per pad) en 66&nbsp;km noordoos van Elliot. Die dorp se naam is op 23 Februarie 2021 verander na Nqanqarhu.

Die dorpie is in 1876 gestig en genoem na Haar Majesteit se astronoom aan die Kaap, sir Thomas Maclear. Dit verkry munisipale status in 1916 nadat dit aanvanklik vinnig ontwikkel het uit die militêre pos wat hier gestig is.

## NG gemeente 
Maclear was eers 'n buitewyk van die gemeente Ugie en reeds in 1905 is met groot opoffering, omdat die mense hier toe nog baie arm was, 'n kerkgeboutjie opgerig. In 1916 verkry die dorp munisipale status en die gemeente stig van Ugie af met 'n lidmaattal van sowat 400. Die eerste leraar wat die beroep hierheen teen 'n salaris van £250 aangeneem het, was prop. W.R. de Villiers. Hy is slegs 22 maande na hy die beroep aanvaar het, oorlede. Hy is opgevolg deur ds. J.P. Kriel.

## Sien ook 
* Lys van dorpe in Suid-Afrika

## Bronne 
* Olivier, ds. P.L. (samesteller), *Ons gemeentelike feesalbum*. Kaapstad en Pretoria: N.G. Kerk-uitgewers, 1952.
* Rosenthal, Eric, *Encyclopaedia of Southern Africa*, Juta and Company Limited, Kaapstad en Johannesburg, 1978.

## Verwysings 
## Eksterne skakels 
* Maclear se amptelike webtuiste
Topbestuur

**Topbestuur** is die hoogste bestuursvlak in ondernemings, bestaande uit direkteure, hoofbestuurders, uitvoerende hoofde, lede (in 'n beslote korporasie), vennote (in 'n vennootskap) of net 'n eienaar (in die geval van 'n eenmansaak). Hierdie topbestuur word aangestel volgens hul vermoë as leiers, bestuurders en beplanners van 'n onderneming.

## Funksies 
Topbestuur neem strategiese besluite rakende die onderneming en besluit oor 'n lang termyn wat in die onderneming gedoen moet word. Topbestuur bepaal die onderneming se eksterne beleid en doelwitte. Hulle beheer ook die funksionering van ál die afdelings in die onderneming (die totale interne omgewing).

## Verantwoordelikhede 
Topbestuur is verantwoordelik vir die missie en doelwitte van die onderneming. Hulle dink op 'n kreatiewe en toekomsgerigte manier. Hulle is in volkome beheer van die onderneming, en hulle neem nie-alledaagse besluite (dit wil sê langtermyn besluite). Hulle beheer dus ook die langtermynbestuur van die onderneming, en moet sorg dat die onderneming se doelwitte bereik word.

## Bronne 
*Esterhuyse, C. · Horn, D. · Liebenberg, C.: Dinamiese bedryfstudies; Kagiso; Pinelands, 2004

## Sien ook 
*Algemene bestuur as sakefunksie in ondernemings
*Laerbestuur
*Middelbestuur
Europeër

'n **Europeër** is enige persoon wat inheems is aan Europa. Hierdie term word dikwels ook gekoppel aan mense met blanke velle wat buite Europa woon. Na aanleiding van hul velkleur word daar ook na hierdie groep mense verwys as **wit mense** of dat hulle **kaukasies** is. Die term **wit mens** word deur sommige as 'n positiewe identiteit beskou, terwyl andere dit as 'n rassistiese term ervaar.

In Suid-Afrika is die term Europeër (saam met *wittes* of *wit mense*) gebruik om tydens die Apartheidstydperk onderskeid te tref tussen etniese Europeërs, etniese Afrikane, en ander rassegroepe.

## Bronne 
* Lia Betti et al.: *Climate shaped how Neolithic farmers and European hunter-gatherers interacted after a major slowdown from 6,100 bce to 4,500 V. u. Z.|bce.* In: *Nature Human Behaviour.* Band 4, 2020, S. 1004–1010, .
* Catherine Brahic: *The ancestry clues in the oldest European genome.* In: *New Scientist.* Band 224, Nr. 2995, 2014, S. 11, Volltext.
* Yuval Itan et al.: *The Origins of Lactase Persistence in Europe.* In: *PLoS Computational Biology.* Band 5, Nr. 8, 2009, e1000491, .